Visit Site
Recommended byColombia
2019లో ఈ మ్యాచ్‌కి ముందు 11 వన్డేలాడిన శిఖర్ ధావన్ వరుసగా 0, 32, 23, 75*, 66, 28, 13, 6, 0, 21, 1 రూపంలో 265 పరుగులే చేశాడు. ఇందులో రెండు అర్ధశతకాలు ఉన్నా.. రెండు డకౌట్స్ కూడా ఉండటంతో.. ఈ ఓపెనర్ ప్రపంచకప్‌లో ఆడటంపై సందేహాలు నెలకొన్నాయి. కానీ.. తాజాగా మెరుపు శతకంతో ప్రపంచకప్‌ బెర్తుని ధావన్ ఖాయం చేసుకున్నాడు.
ఆరునెలలుగా ఫామ్‌ కోల్పోయారు.. మీపై వచ్చిన విమర్శల్ని ఎలా తీసుకున్నారు..? అని శిఖర్ ధావన్‌ను ప్రశ్నించగా.. అతను సమాధానమిచ్చాడు. ‘నేను న్యూస్ పేపర్స్‌ చదవను. నాకు అవసరం లేని విషయాల్ని దరిచేరనివ్వను. కాబట్టి.. నాపై వచ్చే విమర్శల గురించి నాకు తెలిసే అవకాశమే లేదు. ఆలోచనలకి అనుగుణంగా నా ప్రపంచంలో నేను జీవిస్తుంటాను. ఏదైన అంశం నన్ను బాధిస్తే...? వెంటనే దాన్నుంచి బయటపడేందుకు ప్రయత్నిస్తా. నిజాయతీగా నాపై వచ్చే విమర్శలు గురించి నాకు తెలీదు. కానీ.. ఎప్పుడూ ఆత్మవిశ్వాసంతో ఉండేందుకు ప్రయత్నిస్తా’ అని గబ్బర్ చెప్పుకొచ్చాడు. వాస్తవానికి క్రికెటర్లు ఫామ్‌ కోల్పోగానే మాజీ క్రికెటర్లు విమర్శలు గుప్పించి వారు మరింత ఒత్తిడికి గురయ్యేలా చేస్తుంటారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.